Ugnayang-tulay ng Nagtahan

Ang Ugnayang-tulay ng Nagtahan (Ingles: Nagtahan Link Bridge) ay mga serye ng mga kalsadang tulay na tumatawid sa Ilog Pasig sa pagitan ng distrito ng Paco at Santa Mesa sa Maynila, Pilipinas. Itinayo mula 1996 hanggang 1998, ang mga nag-uugnay na kalsada at tulay ay dumadaan sa Daang Paco-Santa Mesa, na kilala ring bilang Kalye Tomas Claudio.

 Ugnayang-tulay 1 
Ang Ugnayang-tulay ng Nagtahan 1 ay isang 410 na metrong (0.25 mi) isang-daanang tulay na kalsada sa Paco at Pandacan. Itinayo ito noong 1998 at nagsisilbing silangang bahagi ng Kalye Tomas Claudio mula sa Abenida Quirino. Ang tulay ay tumatawid sa Pambansang Daang-bakal ng Pilipinas at sa mga kalye ng Beata, Menandro, Dr. M. L. Carreon, at Kahilum II bago ito bumaba malapit sa pagawaang pam-empake ng San Miguel Yamamura. 

Ang silangang bahagi ng kalsada ay opisyal na pinangalanang Ugnayang-daang Nagtahan 1. Nagiging isang-daanan sa silangang bahagi ulit ito sa umpisa ng isang-daanan sa kanlurang bahagi ng Ugnayang-tulay ng Nagtahan 4. Ang pinagsamang apat na linya ng kalsada ay nagpapatuloy sa silangan ng Ugnayang-tulay ng Nagtahan Link 3. Matapos ang pagtatayo ng Metro Manila Skyway Stage 3 (o Nakaangat na Lansagan ng Kalakhang Maynila Yugto 3), ang kalsada at tulay ay naging dalawang-daanan na.

 Ugnayang-tulay 3 
Ang Ugnayang-tulay ng Nagtahan 3, kilala rin sa tawag na Tulay ng Santa Mesa, Tulay ng Padre Jacinto Zamora, at Tulay ng Pandacan, ay isang 148 na metrong (0.092 mi) dalawang-daanang, apat na linyang (dalawang linya kada direksyon) tulay na tumatawid ng Ilog Pasig at nagdudugtong sa distrito ng Pandacan at Santa Mesa. Nagtatapos naman ang kalsada sa isang intersection sa Valenzuela Street, na siyang nagbibigay ng daan sa Kalye Victorino Mapa, Bulebar Magsaysay, at Daang P. Sanchez. Itinayo ito noong 1998 at pinalitan ng pangalan noong 2000 kay Jacinto Zamora, isang myembro ng namartir na mga paring Gomburza na ipinanganak sa Pandacan.

Ang tulay na ito ay paralelo sa Tulay ng Riles ng Pandacan, isang bakal na tulay ng riles na ginamit ng Linyang Metro Komyuter ng PNR, at ng aqueduct o daluyan ng tubig ng Maynilad.

 Ugnayang-tulay 4 
Ang Ugnayang-tulay ng Nagtahan 4, kilala rin sa pangalan na Tulay ng Tomas Claudio, ay isang 663 na metrong (0.42 mi) na tulay na matatagpuan sa Pandacan. Ang nasabing tulay ay itinayo noong 1998 at nagsisilbing silangang bahagi ng Kalye Tomas Claudio sa dulo ng Tulay ng Padre Jacinto Zamora (Ugnayang-tulay 3) at dumadaan sa Kalye Beata at estasyon ng Pandacan ng Linyang Metro Komyuter ng PNR hanggang matapos ito sa interseksyon ng mga kalye ng Menandro, Laura, at Dr. M. L. Carreon, kung saan nagpapatuloy ito sa kanlurang bahagi papuntang Ugnayang-tulay ng Nagtahan 5.

Ang kanlurang bahagi ay opisyal na pinangalanang Ugnayang-daang Nagtahan 2. Mula 2019 hanggang 2020, ang buong kalsada at tulay ay isinara upang magbigay daan para sa pagtatayo ng Skyway Stage 3 o Yugto 3 ng Nakaangat na Lansangan.

 Ugnayang-tulay 5 
Ang Ugnayang-tulay ng Nagtahan 5 ay isang 12.2 na metrong (40 ft) na maikling tulay na nagdadala sa kanlurang bahagi ng Kalye ng Tomas Claudio sa ibabaw ng Estero de Pandacan (na siyang naging Sapa ng Beata) na nasa hangganan ng distrito ng Pandacan at Paco. Ang kanlurang bahaging daan papuntang Paco ay pansamantalang isinara noong itinatayo ang Skyway Stage 3.

 Mga interseksyon 

 Mga sanggunian 

Nagtahan